નવી દિલ્હી : દિલ્હીમાં સનસનાટીપૂર્ણ ગેંગરેપ કેસમાં મુખ્ય અપરાધી પૈકી એક અને જુએનાઈલ અથવા તો કિશોર તરીકે રહેલો આરોપીને રવિવારના દિવસે મુક્ત કરી દેવાનો માર્ગ મોકળો થઇ ગયો છે. કારણ કે દિલ્હી હાઈકોર્ટે તેની મુક્તિ ઉપર સ્ટે મુકવાનો આજે ઇન્કાર કરી દીધો હતો. આની સાથે જ નિર્ભયાના માતા-પિતાને મોટો ફટકો પડ્યો છે. તેના માતા-પિતા પહેલાથી જ કહેતા આવ્યા છે કે ન્યાય મળવાની આશા દેખાઈ રહી નથી. કોર્ટે આ જુવેનાઇલ અથવા તો કિશોરની મુક્તિમાં દરમિયાનગીરી કરવાનો ઇન્કાર કરી દીધો છે.